ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013242

ขอความช่วยเหลือซ่อมแซมไฟฟ้าส่องสว่างริมทางดับ  บริเวณด้านหน้าลิฟต์ทางออก 3 สถานีสนามไชย (รถไฟฟ้าใต้ดิน MRT สายสีน้ำเงิน) ถนนเศรษฐการ (แขวง สน.พระราชวัง เขตพระราชวัง กรุงเทพมหานคร ข้อมูลที่ผู้ร้องแจ้ง) (ตรวจสอบข้อมูลที่ถูกต้อง แขวงพระบรมมหาราชวัง เขตพระนคร กรุงเทพมหานคร) จุดสังเกตลิฟต์ทางออก 3 สถานีสนามไชย จะอยู่ติดกับรั้วของโรงเรียนวัดราชบพิธ และอยู่ฝั่งตรงกันข้ามกับมิวเซียมสยาม (ประตูใหญ่)  เนื่องจากผู้ร้องแจ้งว่าบริเวณพื้นที่ดังกล่าว ประสบปัญหาไฟฟ้าส่องสว่างริมทางชำรุดไม่สามารถใช้งานได้ จำนวน 5 ต้น ต้นที่ 1 จะอยู่บริเวณด้านหน้าลิฟต์ทางออก 3 ของสถานีรถไฟฟ้าฯ ดังกล่าว มีลักษณะเป็นเสาไฟ 1 ต้น มีไฟฟ้าบนเสาจำนวน 3 ดวง  ซึ่งไฟทั้ง 3 ดวงดับ และบริเวณใกล้เคียงกับเสาไฟฟ้าต้นที่ 1 ด้านขวามือ มีไฟฟ้าอีก จำนวน 4 ต้นดับไม่สามารถใช้งานได้ ทำให้บริเวณดังกล่าวมืด ไม่มีแสงสว่างในช่วงเวลากลางคืน ส่งผลให้ผู้ร้องและประชาชนที่สัญจรผ่าน ได้รับความเดือดร้อน ไม่ได้รับความสะดวกในการเดินทาง อาจเกิดอันตรายต่อชีวิตและทรัพย์สิน หรืออาจก่อให้เกิดอุบัติเหตุได้ ประสบปัญหาเป็นระยะเวลาประมาณ 1 สัปดาห์ จึงมีความประสงค์ให้หน่วยงานที่เกี่ยวข้องช่วยเหลือซ่อมแซมไฟฟ้าส่องสว่างริมทางที่บริเวณดังกล่าว เพื่อให้ประชาชนได้รับความสะดวกในการสัญจรต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata